cyanic-selkie/wikianc huggingface dataset:
யூத மெய்யியல்
விவிலியத்தில் மெய்யியல்
யூதப் போதக இலக்கியம் ஆபிரகாம் ஒரு மெய்யியலாளர் என சிலவேளை நோக்குகிறது. சில மெல்கிசேதேக்கிடமிருந்து ஆபிரகாம் மெய்யியலைக் கற்று அறிமுகப்படுத்தினார் எனக் குறிப்பிடுகிறது. சில யூதர் "உலகப் படைப்பு நூல்" ஆபிரகாமுக்கு உரியதெனக் கருதுகின்றனர்.
வெளி இணைப்புக்கள்
பகுப்பு:சமயத்துக்குரிய மெய்யியல் பகுப்பு:யூதம் பகுப்பு:யூத கலாச்சாரம்
தொலைக்காட்சி தொகுப்பாளர்
தொலைக்காட்சி தொகுப்பாளர் (Television presenter) என்பது ஒரு தொலைக்காட்சி நிகழ்ச்சியை தொகுத்து வழங்கும் நபரை குறிக்கின்றது. தற்காலத்தில் பிற துறைகளில் உள்ள நபர்கள் இந்த பாத்திரத்தை ஏற்றுக்கொள்வது பொதுவானதாக மாறியுள்ளது.
இந்த துறையில் நடிகர், வடிவழகர், பாடகர், நகைச்சுவை நடிகர் என பலர் பணிபுரிந்து வருகின்றனர். விஞ்ஞானிகள் அல்லது அரசியல்வாதிகள் போன்றவர்களும் தொகுப்பளராக உள்ளார்கள். சிவகார்த்திகேயன், மா கா பா ஆனந்த், சித்ரா, ஐஸ்வர்யா ராஜேஷ் போன்ற தொகுப்பாளர்கள் சிலர் தொலைக்காட்சியில் தொகுப்பாளராக தங்களை பிரபலப்படுத்திய பின்னர் திரைப்படத்துறை அல்லது தொலைக்காட்சித் துறைகளில் நடிகர்களாக பிரபலமாகி உள்ளனர். சூர்யா,, கமல்ஹாசன், சினேகா, ராதிகா சரத்குமார், சிம்ரன், பிரசன்னா, குஷ்பூ, விஜய் சேதுபதி போன்ற பிரபல நடிகர்களும் தொலைக்காட்சியில் தொகுப்பாளராக பணிபுரிந்துள்ளனர்.
ஆயலூர் (ஈரோடு மாவட்டம்)
ஆயலூர் (Ayalur) எனும் கிராமம் இந்தியாவில் தமிழ்நாட்டில் ஈரோடு மாவட்டத்தில் கோபிசெட்டிபாளையம் தாலுக்காவில் ஆயலூர் பஞ்சாயத்தில் அமைந்துள்ளது. கோபிசெட்டிபாளையத்திலிருந்து 10கி.மீ தொலைவிலும் ஈரோட்டிலிருந்து 45கி.மீ தொலைவிலும் இக்கிராமம் உள்ளது.
மக்கள்தொகை
ஆயலூரில் மக்கள்தொகை 2001ஆம் ஆண்டு கணக்குப்படி 5980 பேர்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:ஈரோடு மாவட்டத்திலுள்ள கிராமம்
கோடைக்கால ஒலிம்பிக் விளையாட்டுக்களில் குழிப்பந்தாட்டம்
குழிப்பந்தாட்டம் 1900 கோடைக்கால ஒலிம்பிக் போட்டிகளில் இருந்து நடைபெற்று வருகிறது. அக்டோபர் 2009 ல் கோபன்ஹேகனில் ஐஓசி கூட்டத்தில், ஐஓசி 2016 கோடைக்கால ஒலிம்பிக் போட்டிகளில் இந்த நிகழ்வை மீண்டும் சேர்த்துக்கொள்ள முடிவு செய்யப்பட்டது.
நிகழ்வுகள்
1900 1904
பஜ்ரகிட்டியபா
பஜ்ரகிட்டியபா (ஆங்கிலம்ம்:Bajrakitiyabha) இளவரசி நரேந்திர தேபியாவதி, இளவரசி ராஜசரினிசிரி பஜ்ரா' இளவரசி பா அல்லது பாட்டி என்றும் அன்போடு அழைக்கப்படுகிறார். 1978 டிசம்பர் 7 இல் பிறந்த இவர் தாய்லாந்தின் தாய் தூதர் மற்றும் இளவரசி ஆவார்., பூமிபால் மன்னர் மற்றும் தாய்லாந்தின் ராணி சிரிகிட் ஆகியோரின் முதல் பேரக்குழந்தை, மற்றும் மன்னன் மகா வஜிரலோங்க்கார்னின் முதல் மனைவி இளவரசி சோம்சவலிக்கு ஏழு குழந்தைகளில் ஒரு குழந்தையாகப் பிறந்தார்.
கோடைக்கால ஒலிம்பிக் விளையாட்டுக்களில் குழிப்பந்தாட்டம்
இவற்றையும் பார்க்க
2016 கோடைக்கால ஒலிம்பிக் விளையாட்டுக்களில் குழிப்பந்தாட்டம்
பஜ்ரகிட்டியபா
ஆரம்பகால வாழ்க்கை மற்றும் கல்வி
இளவரசி பஜ்ரகிட்டியபா தொடக்க மற்றும் உயர்நிலைப் பள்ளியில் படிக்கும் போது அனைத்து ரஜினி மகளிர் பள்ளியில் படித்தார். அவர் இங்கிலாந்துக்குச் சென்று முதலில் அஸ்காட்டில் உள்ள ஹீத்ஃபீல்ட் பள்ளியில் தனது இடைநிலைக் கல்வியை தொடங்கினார், பின்னர் சித்ரலாடா பள்ளியில் படிப்பை முடித்தார்.
2000 இல் இளவரசி பஜ்ரகிட்டியபா தம்மாசாட் பல்கலைக்கழகத்த்தில் 2000 இல் இளவரசி பஜ்ரகிட்டியபாசட்டங்களில் இளையர் பட்டம் பெற்றார். பின்னர் சுக்கோதாய் தம்மதிரத் பல்கலைக்கழகத்திலிருந்து சர்வதேச உறவுகளில் இளங்கலை பட்டம் பெற்றார். பின்னர் 2002 இல் அவர் சட்டங்களில் முதுகலை கார்னெல் சட்டப் பள்ளியில் பெற்றார். மற்றும் 2005 இல் கார்னெல் பல்கலைக்கழகத்தில் சட்டத்தில் அறிவியல் பட்டம் பெற்றார்.
கோடைக்கால ஒலிம்பிக் விளையாட்டுக்களில் குழிப்பந்தாட்டம்
மேற்கோள்கள்
பகுப்பு:Rio Olympic Editathon 2016
பஜ்ரகிட்டியபா
ஆரம்பகால வாழ்க்கை மற்றும் கல்வி
2012 மே 12 அன்று, இவருக்கு ஐ.ஐ.டி சிகாகோ-கென்ட் சட்டக் கல்லூரி எல்.எல் (டாக்டர் ஆஃப் லாஸ்) வழங்கி கௌரவித்தது.
தொழில்
முனைவர் பட்டம் பெற்றதும் இளவரசி பஜ்ரகிட்டியபா தாய்லாந்திற்கு திரும்புவதற்கு முன்பு நியூயார்க்கில் உள்ள ஐக்கிய நாடுகள் சபைக்கான தாய் நிரந்தர மிஷனில் சிறிது காலம் பணியாற்றினார். செப்டம்பர் 2006 இல், அவர் பாங்காக்கில் உள்ள அட்டர்னி ஜெனரல் அலுவலகத்தில் வழக்கறிஞராக நியமிக்கப்பட்டார், தற்போது உடோன் தானி மாகாணத்தின் அட்டர்னி ஜெனரல் அலுவலகத்திற்கு நியமிக்கப்பட்டுள்ளார்.
ஐ.நா. பொருளாதார மற்றும் சமூக அமைப்பின் துணை நிறுவனமான குற்றத் தடுப்பு மற்றும் குற்றவியல் நீதி ஆணையத்தில் ஒரு தீர்மானத்தை சமர்ப்பிக்க தாய்லாந்தை தூண்டுவதில் இளவரசி முக்கிய பங்கு வகித்தார், இது ஆண்களுக்காக முக்கியமாக கட்டமைக்கப்பட்ட ஒரு அமைப்பில் பெண்கள் சிறையில் அடைக்கப்படுவதை விவரிக்கிறது. அவரது முயற்சிகள் ஐ.நா. " பாங்காக் விதிகளை " ஏற்றுக்கொள்வதற்கு வழிவகுத்தன, நீதி அமைப்பில் பெண்கள் நடத்தப்படுவதைக் குறிக்கும் உலகளாவிய வழிகாட்டுதல்களின் முதல் தொகுப்பாகும்
கர்ப்பிணி கைதிகள் மற்றும் அவர்களது குழந்தைகள் உட்பட சிறையில் அடைக்கப்பட்டுள்ள தாய்லாந்து பெண்களுக்கு சென்றடைந்த "கம்லாங்ஜாய்" அல்லது "இன்ஸ்பயர்" திட்டத்தை பஜ்ரகிட்டியபா நடத்தி வருகிறார், மேலும் விடுதலையானவுடன் சமூகத்தில் மீண்டும் சேர பெண் மற்றும் கர்ப்பிணி கைதிகளுக்கு போதுமான உதவிகளை வழங்குவதாக உறுதியளிக்க விரும்புகிறார். சிறைக்கைதிகளின் சிகிச்சைக்கான 1955 ஆம் ஆண்டின் பெண் கைதிகளுக்கு சிகிச்சையளிப்பதற்கான புதிய விதிகள் மற்றும் பெண்கள் குற்றவாளிகளுக்கு காவலில்லாத நடவடிக்கைகள் ஆகியவற்றை முன்மொழிகின்ற "பெண் கைதிகளின் வாழ்க்கையை மேம்படுத்துதல்" (ELFI) என்றத் திட்டத்திலும் அவர் பணியாற்றி வருகிறார். 2012 முதல் 2014 வரை, அவர் நீதி அமைச்சக அலுவலகத்தில் ஒரு பதவியைப் பெறும் வரை, ஆஸ்திரியாவிற்கான தாய் தூதராக இருந்தார். 2014 அக்டோபர் 7 அன்று ஆஸ்திரியா குடியரசின் சேவைகளுக்கான விருதினைப் பெற்றார்.
குறிப்புகள்
பகுப்பு:வாழும் நபர்கள் பகுப்பு:1978 பிறப்புகள் பகுப்பு:தாய்லாந்து பகுப்பு:தாய்லாந்து நபர்கள்
சங்கராபுரம் ஊராட்சி ஒன்றியம்
சங்கராபுரம் ஊராட்சி ஒன்றியம், இந்தியாவின் தமிழ்நாட்டின் கள்ளக்குறிச்சி மாவட்டத்தில் உள்ள  9 ஊராட்சி ஒன்றியங்களில்  ஒன்றாகும். சங்கராபுரம் வட்டத்தில் உள்ள சங்கராபுரம் ஊராட்சி ஒன்றியத்தில் 44 ஊராட்சி மன்றங்களை கொண்டுள்ளது. சங்கராபுரம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் சங்கராபுரத்தில் அமைந்துள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சங்கராபுரம் ஊராட்சி ஒன்றியத்தின் மொத்த மக்கள் தொகை 1,51,374 ஆகும். அதில் பட்டியல் சமூக மக்களின் தொகை 42,313  ஆக உள்ளது. பட்டியல் பழங்குடி மக்களின் தொகை 1,564 ஆக உள்ளது.
ஊராட்சி மன்றங்கள்
சங்கராபுரம் ஊராட்சி ஒன்றியத்தில் உள்ள 44 கிராம ஊராட்சி மன்றங்களின் விவரம்;
மேற்கோள்கள்
பகுப்பு:கள்ளக்குறிச்சி மாவட்ட ஊராட்சி ஒன்றியங்கள்
கருப்பத்தூர் சிம்மபுரீசுவரர் கோயில்
சன்னதிகள்
இச்சிவாலய மூலவரை லட்சுமி நரசிம்மர் வழிபட்டுள்ளார். இதனால் சிம்மபுரீசுவரர் என்ற பெயர் மூலவருக்கு ஏற்பட்டது. அம்பாளை குந்தளாம்பாள் என்றும், சுகந்த குந்தளாம்பாள் என்றும் அழைக்கின்றனர். அம்பாளிடம் வேண்டியதை நடக்கும் என்ற பொருளில் வரப்ரதாதி என்று குறிப்பிடுகின்றனர். வலஞ்சுழி விநாயகர், தனித்த ஆறுமுகப் பெருமான், அஷ்ட கை பைரவர், சௌந்தர் மஹாலட்சுமி, சப்த கன்னியர்கள் சிலைகள் உள்ளன.
ஆதாரங்கள்
பகுப்பு:கரூர் மாவட்டத்திலுள்ள சிவன் கோயில்கள்‎
இசுலாத்தில் கடவுள்
இசுலாமிய நம்பிக்கைகளின் படி, கடவுள் (الله Allāh) என்பவர் அனைத்து ஆற்றல்களும் கொண்டவராகவும் அனைத்தையும் பற்றி அறிந்தவாராகவும், அனைத்தையும் படைத்துக் காப்பவராகவும், இவ்வுலகின் அதிபதியும் ஆவார். இசுலாம் ஓரிறைக் கொள்கையை (tawḥīd ) வலியுறுத்துகிறது. குர்ஆன் இறைவனைப் பற்றிக் கூறும் போது, "அவனைக் கண்கள் காணாது. ஆனால் அவனோ கண்களைக் காண்கிறான்: அதாவது கடவுள் எதனுடனும் ஒப்பிடத் தகுந்தவரல்லர். அனைத்தையும் விட உயர்வானவர்." எனக் குறிப்பிடுகின்றது.
(112:1) قُلْ هُوَ اللَّهُ أَحَدٌ "அல்லாஹ், [அவன்] ஒருவனே", (112:2) اللَّهُ الصَّمَدُ "அல்லாஹ், எவ்வித தேவையும் அற்றவன்". (112:3) لَمْ يَلِدْ وَلَمْ يُولَدْ "அவன் (யாரையும்) பெறவுமில்லை, (யாராலும்) பெறப்படவுமில்லை". (112:4) وَلَمْ يَكُن لَّهُ كُفُوًا أَحَدٌ "அவனுக்கு நிகராக எதுவுமில்லை."
இசுலாத்தில் 99 பெயர்களால் (أسماء الله الحسنى al-asmāʼ al-ḥusná பொருள்: "அழகிய பெயர்கள்"), கடவுள் குறிப்பிடப்படுகிறார். ஒவ்வொரு பெயரும் கடவுளின் ஒவ்வொரு தன்மையைக் குறிப்பதாகும். இந்த அனைத்துப் பெயர்களும் அல்லாஹ் ஒருவனுக்கு மட்டுமே உரியதாகும். இந்த தொன்னூற்று ஒன்பது பெயர்களுள் அதிகம் பயன்படுத்தப்படுபவை "அளவற்ற அருளாளன்" (al-raḥmān) மற்றும் "நிகரற்ற அன்புடையோன்" (al-raḥīm) என்பவையாகும். இப்பெயர்கள் குர்ஆனின் முதல் சூராவான பாத்திஹாவின் ஆரம்ப வசனங்களில் கூறப்படுகின்றன. அகில உலகங்களில் உள்ள அனைத்தையும் படைத்து, அவை அனைத்தையும் காத்து, அவற்றை நேரிய வழிகளில் செலுத்தும் இறைவன் அளவற்ற அருளாளனகவும், நிகரற்ற கருணையும், அன்பும் கொண்டவன் என்பது இப்பெயர்களின் பொருள்களாகும்.
மேற்கோள்கள்
பகுப்பு:இசுலாமிய இறையியல்
ஹேமச்சந்திர கோஸ்வாமி
ஹேமச்சந்திர கோஸ்வாமி (Hemchandra Goswami) (1872-1928) ஒரு இந்திய எழுத்தாளரும், கவிஞரும், வரலாற்றாசிரியரும், ஆசிரியரும் மற்றும் நவீன அசாமிய இலக்கியத்தின் ஆரம்ப பகுதியில் பணியாற்றிய மொழியியலாளரும் ஆவார். 1920 ஆம் ஆண்டு தேஜ்பூரில் நடைபெற்ற அசாமிய இலக்கிய மன்றத்தின் நான்காவது தலைவராக இருந்தார். பிரித்தானிய அசாமில் கூடுதல் உதவி ஆணையராகவும் பணியாற்றி ஓய்வு பெற்றார்.
எழுத்தறிவுப் பணி
கோஸ்வாமி, 1900 ஆம் ஆண்டில் கர்னல் கார்டன் என்பவரது உதவியுடன் ஹேமச்சந்திர பருவாவின் "ஹேம்கோஷ்" என்ற முதல் அசாமிய அகராதியை என்ற வெளியிட்டார். அசாமிய மொழியில் முதல் ஈரேழ்வரிப்பாவான 'பிரியதமர் அசாமிய சாகித்தியர் சானேகி, புலர் சாகி (1907) 'பிரியதமர் சித்தி' (பிரியதமர் சிதி' (பிரியத்திடமிருந்து ஒரு கடிதம்), காகோ அரு ஹியா. நிபிலாவ் முதலியனவற்றையும் வெளியிட்டார். 'கதா கீதை' (உரைநடையில் கீதை) 1918 இல் இவராலும், பூரணி ஆசம் புரஞ்சியாலும் திருத்தப்பட்டது.
வெளி இணைப்புகள்
பகுப்பு:1928 இறப்புகள் பகுப்பு:1872 பிறப்புகள் பகுப்பு:இந்திய எழுத்தாளர்கள்
இலித்தியம் சல்பைடு
இலித்தியம் சல்பைடு (Lithium sulfide) என்பது Li2S. என்ற மூலக்கூற்று வாய்ப்பாடு கொண்ட கனிம வேதியல் சேர்மமாகும். புளோரைட்டு எதிர் நோக்குருவில் இது படிமகாகிறது என்றும் (Li+)2S2−. அயனிகளால் ஆனதொரு உப்பு என்றும் இச்சேர்மம் விவரிக்கப்படுகிறது. மஞ்சள் நிறத் திண்மமாகவும் வெண்மை நிறத்தில் நீர் உறிஞ்சும் துகளாகவும் இது உருவாகிறது. காற்றில் எளிதாகச் சிதைவடைந்து அழுகிய முட்டையின் நாற்றம் கொண்ட ஐதரசன் சல்பைடை வெளியிடுகிறது.
தயாரிப்பு
நீரற்ற அமோனியா சூழலில் இலித்தியத்துடன் கந்தகத்தை சேர்த்து வினைப்படுத்துவதால் இலித்தியம் சல்பைடு உருவாகிறது.
நான்கைதரோபியூரானில்கரையக்கூடிய இலித்தியம் சல்பைடின் மூவெத்தில்போரேன் கூட்டுவிளைபொருளை மீஐதரைட்டு கொண்டு தயாரிக்க முடியும்.
பயன்கள்
இலித்தியம் சல்பைடை, இலித்தியம் – கந்தகம் மின்கலன்களில் பயன்படுத்த இயலும்.
வெளி இணைப்புகள்
பகுப்பு:இலித்தியம் சேர்மங்கள் பகுப்பு:சல்பைடுகள்
தியாகதுர்கம் ஊராட்சி ஒன்றியம்
தியாகதுர்கம் ஊராட்சி ஒன்றியம், இந்தியாவின் தமிழ்நாட்டின் கள்ளக்குறிச்சி மாவட்டத்தில் உள்ள 9 ஊராட்சி ஒன்றியங்களில்  ஒன்றாகும். தியாகதுர்கம் ஊராட்சி ஒன்றியம் நாற்பது ஊராட்சி மன்றங்களைக் கொண்டுள்ளது. கள்ளக்குறிச்சி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் தியாகதுர்கத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தியாகதுர்கம் ஊராட்சி ஒன்றியத்தின் மொத்த மக்கள் தொகை 1,02,612 ஆகும். அதில் பட்டியல் சமூக மக்களின் தொகை 42,920 ஆக உள்ளது. பட்டியல் பழங்குடி மக்களின் தொகை 238 ஆக உள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சி ஒன்றியங்கள்
தேசியக் கலைக் கூடம், சென்னை
தேசிய கலைக்கூடம் (National Art Gallery) சென்னையின் எழும்பூர் நகரில் அமைந்துள்ள இந்தியாவின் பழமையான கலைக்கூடங்களில் ஒன்றாகும். இது எழும்பூர் பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது. அரசாங்க அருங்காட்சியகம் மற்றும் கன்னிமரா பொது நூலகம் ஆகியன இங்கு இடம்பெற்றுள்ளன. ஆந்திரப் பிரதேசம், சத்தியவேடுவில் இருந்து கொண்டுவரப்பட்ட சிவப்புக் கற்களால் இந்தக் கலைக் கூடம் 1906 ஆம் ஆண்டு கட்டி முடிக்கப்பட்டது.
வரலாறு
இராணி விக்டோரியாவின் பொன்விழா கொண்டாட்டத்தின் போது இந்த தேசியக் கலைக் கூடம் திரு. என்றி இர்வின் அவர்களால் வடிவமைக்கப்பட்ட மாதிரி உருவத்தில் கட்டப்பட்டது. சென்னை மாநகராட்சியின் பாரம்பரிய கலைக் கூடமாக அடையாளம் காட்டப்பட்டது. கட்டிடத்தின் பலவீனமான உறுதித்தன்மையால் 2002 ஆம் ஆண்டுடன் இக் கலைக்கூடம் சுற்றுலாப் பயணிகள் பார்வையிடுவதற்கு தடை செய்யப்பட்டது.
முகத்தோற்றக் கூறுகள்
இக் கலைக் கூடத்தில் முகலாயர்களின் வண்ண ஓவியங்களும் மற்றும் இராச இரவிவர்மாவின் அரிய வகை ஓவியங்களும் இடம் பெற்றிருக்கின்றன. பலவகையான தஞ்சாவூர் ஓவியங்களும் உள்ளன. லார்ட் கன்னிமரா மற்றும் வில்லியம் பென்ட்டிங்க் ஆகிய பிரிட்டிஷ் அதிகாரிகளின் உருவச் சிலைகளும் இடம் பெற்றிருக்கின்றன. மேலும் எண்ணிலடங்கா சிற்றோவியங்களும் இக் கலைக்கூடத்தில் உள்ளன.
மீட்டளிப்பு
2013 ஆம் ஆண்டு தமிழக முதல்வர் செல்வி.ஜெ.ஜெயலலிதா அவர்களால் 110 மில்லியன் செலவில் கலைக் கூடத்தினை நிபுணர்கள் குழுவின் உதவியுடன் முகப்புத் தோற்றம் மீட்டளிக்கப்பட்டது.
மேற்கோள்கள்
பகுப்பு:சென்னை பகுப்பு:சென்னையிலுள்ள அருங்காட்சியகங்கள் பகுப்பு:சென்னைச் சுற்றுலா மையங்கள் பகுப்பு:சென்னைக் கட்டிடங்கள்
இணை ஒலிம்பிக்கில் இலங்கை
இலங்கை அட்லான்ராவில் நடைபெற்ற 1996 கோடைக்கால இணை ஒலிம்பிக் போட்டிகளில் பங்கேற்றதன் மூலம் இணை ஒலிம்பிக் போட்டிகளில் அடியெடுத்து வைத்தது. இப்போட்டிகளில் இலங்கை சார்பில் ஒரேயொரு வீரராக காலிக பதிரண தடகளப் போட்டிகளில் கலந்து கொண்டார். அதன் பின்னர் நடைபெற்ற அனைத்துக் கோடைக்கால இணை ஒலிம்பிக் போட்டிகளிலும் இலங்கை பங்குபெற்று வந்துள்ளது. எனினும், இதுவரை குளிர்கால இணை ஒலிம்பிக் போட்டிகளில் அது பங்குபெறவில்லை.
லண்டனில் நடைபெற்ற 2012 கோடைக்கால இணை ஒலிம்பிக்கில் இலங்கை தனது முதல் பராலிம்பிக் பதக்கத்தை வென்றது. இவ் ஒலிம்பிக்கில் பிரதீப் சஞ்சய ஆடவர் 400 மீற்றர் T46 பிரிவில் வெண்கலப் பதக்கம் வென்றார்.
ரியோவில் இடம்பெற்ற 2016 கோடைக்கால இணை ஒலிம்பிக்கில் இலங்கை வெண்கலப் பதக்கம் ஒன்றை வென்றது. ஆடவர் ஈட்டி எறிதல் F46 பிரிவில் தினேசு பிரியந்த இப் பதக்கத்தைப் பெற்றார்.
தோக்கியோவில் இடம்பெற்ற 2020 கோடைக்கால இணை ஒலிம்பிக்கில் இலங்கை தனது முதலாவது இணை ஒலிம்பிக் தங்கப் பதக்கத்தைப் பதிவு செய்தது. தினேசு பிரியந்த ஏரத் ஆடவர் ஈட்டி எறிதல் F46 பிரிவில் தங்கப் பதக்கத்தை வென்றதோடு, 67.79 மீ தூரம் ஈட்டி எறிந்து புதிய உலக மற்றும் இணை ஒலிம்பிக் சாதனைகளைப் படைத்தார். துலான் கொடித்துவக்கு 2020 கோடைக்கால இணை ஒலிம்பிக்கில் ஆடவர் ஈட்டி எறிதல் F46 பிரிவில், 65,61 மீ தூரம் ஈட்டி எறிந்து வெண்கலப் பதக்கம் வென்றார்.
தெல்பி (நகரம்)
டெல்பி என்பது கிரீஸ் நாட்டில் உள்ள பர்னாசஸ் மலையின் தென்மேற்கு நீட்சிப் பகுதியில் போசிஸ் பள்ளத்தாக்கில் அமைந்துள்ள ஒரு தற்கால நகரத்தையும் அப்பகுதியிலிருக்கும் ஒரு தொல்லியல் களத்தையும் குறிக்கும். இது பண்டைய கிரேக்க உலகின் முக்கியமான குறிசொல்பவரான, பைத்தியா (Pythia) என்னும் அப்பல்லோ கடவுளின் குறிசொல்பவர் இருந்த இடமாகும். அத்துடன் இது அப்பல்லோ கடவுளை வழிபடுவதற்கான முக்கிய புனிதத்தலமும் ஆகும். இங்கு அப்பல்லோ கடவுளுக்கு கோயிலும் புனித வளாகமும் இருந்தது. கிரேக்கத்தின் பல பகுதிகளிலுமிருந்து வரும் வீரர்கள் பைத்தியன் விளையாட்டுப் போட்டிகளில் ஈடுபடும் இடமாகவும் இருந்தது. இது ஒலிம்பிக் விளையாட்டுப் போட்டிகளுக்கு ஒரு முன்னோடியாக விளங்கியது.
பகுப்பு:தொல்லியல் களங்கள் பகுப்பு:கிரேக்க நகரங்கள் பகுப்பு:கிரேக்கத்தில் உள்ள உலக பாரம்பரியக் களங்கள்
கட்டுக்கொடி
கட்டுக்கொடி (அறிவியல் பெயர் : Pachygone ovata) : கட்டுக்கொடியில் பலவகைகள் உள்ளன. அவற்றில் இது காட்டு கட்டுக்கொடி வகையைச் சேர்ந்தது. இது ஒரு பூக்கும் காட்டுத் தாவரம் ஆகும். இவற்றில் 34 வகைகள் காணப்படுகின்றன. ஆசியா, ஆஸ்திரேலியா போன்ற நாடுகளில் காணப்படுகிறது. இவற்றின் இலை மருத்துவத்திற்கு உதவுகிறது.
மேற்கோள்கள்
பகுப்பு:பூக்கும் தாவரங்கள் பகுப்பு:கொடிகள்
அசோக் பட்
அசோக் சந்துலால் பட் (Ashok Chandulal Bhat) (1939-2010) குஜராத் மாநிலத்தைச் சேர்ந்த ஒரு இந்திய அரசியல்வாதி, பாரதீய ஜனசங்கம் மற்றும் பாரதிய ஜனதா கட்சியில் தன்னை இணைத்துக் கொண்டவர் ஆவார். இணைந்தார். அவர் இறந்தபோது குஜராத் சட்டமன்றத்தின் சபாநாயகராக இருந்தார்.
1956 ஆம் ஆண்டில் மகாகுஜராத் இயக்கம் மூலம் பொது வாழ்க்கையில் நுழைந்த அவர் 1960 இல் பாரதீய ஜனசங்கத்தில் சேர்ந்தார். குட்கா மற்றும் பிற புகையிலை பொருட்களை மாநிலத்தில் முற்றிலுமாக தடை செய்வதற்கு ஆதரவாக அவர் மிகவும் குரல் கொடுத்தார். நவ நிர்மாண் இயக்கத்திலும் பங்கேற்றார். 1984 ஆம் ஆண்டில் அகமதாபாத் மக்களவைத் தொகுதியில் இருந்து பாரதீய ஜனதா கட்சியின் சார்பில் போட்டியிட்டு தோல்வியடைந்தார். ஆனால், அவர் காடியா தொகுதியில் இருந்து குஜராத் சட்டமன்றத்திற்கு தொடர்ச்சியாக 8 முறை தேர்ந்தெடுக்கப்பட்டார். 1975 ஆம் ஆண்டில், ஜனசங்க வேட்பாளராகவும், பின்னர் 1980 முதல் 2007 வரை தொடர்ச்சியாக 8 முறை பாஜக உறுப்பினராகவும் இருந்தார். கேசுபாய் படேல் முதல்வராக இருந்தபோது குஜராத் அரசின் சுகாதாரம், சட்டம் மற்றும் நீதி அமைச்சராக இருந்தார். பின்னர் அவர் இறக்கும் போது சட்டமன்றத்தின் சபாநாயகராக இருந்தார்.
அகமதாபாத் எஸ்.ஏ.எல் மருத்துவமனையில் 29 செப்டம்பர் 2010 அன்று இரவு 10:45 மணியளவில் அசோக் பட் பல உறுப்பு செயலிழப்பு காரணமாக இறந்தார், அங்கு அவர் கிட்டத்தட்ட 3 வாரங்களாக இதய பிரச்சினைக்கு சிகிச்சை பெற்று வந்தார்.
குறிப்புகள்
பகுப்பு:2010 இறப்புகள் பகுப்பு:1939 பிறப்புகள் பகுப்பு:குஜராத் அரசியல்வாதிகள்
ஹபீப் மியான்
ஹபீப் மியான் (Habib Miyan, மே 20, 1869 - ஆகஸ்ட் 19, 2008 ) இந்தியாவின் ராஜஸ்தான் மாநிலத்தில் ஜெய்ப்பூரைச் சேர்ந்த ஒரு முதியவர். இவர் தான் 1869 இல் பிறந்தவராக அறிவித்தார்
அரசினரின் ஓய்வூதியப் புத்தகத்தில் இவர் மே 20, 1878 இல் பிறந்ததாகத் தெரிவிக்கப்பட்டிருக்கிறது. இது சரியான தகவல் எனின் 1997 இல் இறந்த பிரெஞ்சுப் பெண் ஜியான் கால்மெண்ட் என்பவரை அடுத்து ஹபீப் உலகின் வயதில் கூடிய மனிதர் ஆவார். அத்துடன் இவரே 1993 இல் இருந்து உலகில் வாழும் வயதில் கூடிய மனிதர் என்ற பெயரையும் தனது 123வது பெற்றிருந்தார்.
கின்னஸ் மற்றும் தனிப்பட்ட ஆய்வாளர்கள் இதுவரை மியானின் வயதை கண்டறியவில்லை. 1938 ஆம் ஆண்டில் ரஹீம் கான் என்பவர் 1878 இல் பிறந்ததாக தரவுகள் தெரிவித்ததை அடுத்தே தானே அந்த ரஹீம் கான் என ஹபீப் அறிவித்தார். பின்னர் அவர் தான் 1872 இல் பிறந்ததாகவும், பின்னர் 1869 இல் பிறந்ததாகவும் அறிவித்தார். எனினும், இவர் 1938 ஆம் ஆண்டில் இருந்து ஓய்வூதியம் பெற்று வந்தவர் என்பது குறிப்பிடத்தக்கது.
மறைவு
ஹபீப் மியான் 2008, ஆகஸ்ட் 19 காலையில் அவரது வீட்டில் வாந்தி-பேதி ஏற்பட்டு சிறிது நேரத்தில் இறந்தார்
ஜஸ்டின் துரூடோ
தந்தையின் இறப்புக்குப் பின்னர் அரசியலில் ஈடுபடலானார். 2008 தேர்தலில் பப்பினோ தொகுதியில் நின்று வெற்றி பெற்று நாடாளுமன்றம் சென்றார். 2009 ஆம் ஆண்டு முதல் லிபரல் கட்சியின் நிழல் அமைச்சரவையில் பல்வேறு பொறுப்புகளை வகித்து வந்தார். 2013 ஆம் ஆண்டில் லிபரல் கட்சியின் தலைவர் பதவிக்கான தேர்தலில் போட்டியிட்டு வெற்றி பெற்றார். நாடாளுமன்றத்தில் 36 இடங்களை மட்டும் கொண்டு மூன்றாம் இடத்தில் இருந்த லிபரல் கட்சியை 2015 தேர்தலில் 184 இடங்களுடன் முதல் இடத்துக்கு வெற்றி பெறச் செய்தார்.
வெளி இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:கனடிய அரசியல்வாதிகள்
கல்வராயன்மலை ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  கல்வராயன்மலை ஊராட்சி ஒன்றியத்தின் மொத்த மக்கள் தொகை 56,327 ஆகும். அதில் பட்டியல் சாதி மக்களின் தொகை 1,908  ஆக உள்ளது. பட்டியல் பழங்குடி மக்களின் தொகை 45,176 ஆக உள்ளது.
ஊராட்சி மன்றங்கள்
கல்வராயன்மலை ஊராட்சி ஒன்றியத்தில் உள்ள 15 கிராம ஊராட்சி மன்றங்களின் விவரம்;
மேற்கோள்கள்
*
தொழிலாளர் மற்றும் வேலைவாய்ப்பு அமைச்சகம் (இந்தியா)
தொழிலாளர் மற்றும் வேலைவாய்ப்பு அமைச்சகம் (Ministry of Labour & Employment) இந்திய அரசின் மிகப் பழமையான மற்றும் மிக முக்கியமான அமைச்சகங்களில் ஒன்றாகும். இந்த அமைச்சகமானது தொழிலாளர்கள் மற்றும் வேலைவாய்ப்புகள் மற்றும் கடைநிலையில் மக்களின் நலன்களைப் பாதுகாக்கும் பொறுப்பாகும்.
9 நவம்பர் 2014 அன்று தொழில்துறை பயிற்சிகள் மற்றும் பயிற்சிப் பொறுப்புகள் போன்ற திறன் மேம்பாட்டுப் பொறுப்புகளை திறன் மேம்பாடு மற்றும் தொழில்முனைவோர் அமைச்சகத்திற்கு மாற்றப்பட்டது.
இதன் தற்போதைய மூத்த அமைச்சர் பூபேந்தர் யாதவ் மற்றும் இணை அமைச்சர் இராமேஷ்வர் தெலி ஆவார்.
செயல்பாடுகள்
அமைச்சகத்தின் மிக முக்கியமான பணிகள்:
வெளி இணைப்புகள்
பகுப்பு:இந்திய அமைச்சகம்
இராமநாதன், ஓவியர்
'''பி. இராமநாதன்''' என்பவர் ஒரு கால்நடை மருத்துவர், சிற்பக் கலைஞர், ஓவியர் என பன்முகம் கொண்டவராவார்.
பூனாவில் ஒரு தனியார் குதிரைப் பண்ணையில் பல ஆண்டுகள் கால்நடை மருத்துவராக பணிபுரிந்த இவர் பின்னர் சுயேட்சையாக பணிபுரியத் தொடங்கினார். இதன் பிறகு இவர் கலைகளுக்கு போதிய நேரத்தை ஒதுக்க இயன்றது. சிறுவயதில் இருந்தே ஓவியத்தில் ஈடுபாடு கொண்டவராக இருந்த இவர் அப்போதிருந்தே வரையத் தொடங்கினார். கல்லூரிக் காலத்தில் ஓவியக் கண்காட்சிகளில் இவருடைய ஓவியங்கள் இடம்பெறத் துவங்கின. இவர் பெரும்பாலும் தெருக்கள், மரங்கள், பறவைகள் போன்றவற்றை வரைவதில் ஆர்வம் கொண்டவர்.
அலியான்ஸ் பிரான்சேசில் நடந்த ஒரு ஓவியக் கண்காட்சிக்கான அழைப்பிதழை க்ரியா இராமகிருஷ்ணன் இவருக்கு அளித்தார். அந்தக் கண்காட்சி இராமகிருஷ்ணனுக்குள் பெரும் தாக்கத்தை உண்டாக்கியது. பின்னர் இராமகிருஷ்ணன் ஆதிமூலம் வீட்டிற்கு இராமநாதனை அழைத்துச் சென்றார். அதுவே இவருக்கு ஒரு திருப்புமுனையாக அமைந்தது. அதன்பிறகு இராமநாதன் நவீன ஓவியங்களை வரையத் தொடங்கினார்.
2008 இல் இவர் வேலை பார்த்த குதிரைப் பண்ணையின் உரிமையாளரான ஷாம் ரூயா இவரின் ஓவியங்களைப் பார்த்து சிற்பங்களை செய்ய ஊக்குவித்தார். அவர் வழியாக சுகாஸ் சுதார் என்னும் சிற்பக் கலைஞரின் அறிமுகத்தைப் பெற்றார். அவர் இராமநாதனுக்கு சிற்பக் கலையின் அடிப்படைகளைக் கற்பித்தார். அவருடன் சேர்ந்து இராமநாதன் இரண்டு உலோக குதிரைச் சிற்பங்களைச் செய்தார். அதில் ஒன்று குதிரையின் தலைமட்டுமே கொண்ட சிற்பமாகும். அது 9 அடி உயரமும் ஒரு டன்னுக்கு மேல் எடை கொண்டதுமாகும். அது குதிரைப் பண்ணையின் முகப்பில் நிறுவப்பட்டது. இந்தச் சிற்பத்தை இந்தியாவின் பல முன்னணி சிற்பக் கலைஞர்கள் கண்டு பாராட்டினர். இவர் இதுவரை நான்கைந்து சிற்பங்களை செய்துள்ளார்.
குறிப்புகள்
பகுப்பு:தமிழக ஓவியர்கள் பகுப்பு:தமிழ் சிற்பக் கலைஞர்கள்
பாலா (தாவரம்)
மேற்கோள்கள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள்
ஹேம் சந்திர கோஸ்வாமி (கலைஞர்)
ஹேம் சந்திர கோஸ்வாமி (Hem Chandra Goswami) (பிறப்பு மார்ச் 1, 1958) அசாமின் மஜூலி மாவட்டத்தைச் சேர்ந்த முகமூடி தயாரிக்கும் கலைஞர் ஆவார். கலைத் துறையில் இவர் ஆற்றிய பங்களிப்புகளுக்காக 2023 இல் இந்தியாவின் நான்காவது உயரிய குடிமகன்களின் விருதான பத்மசிறீ விருதைப் பெற்றார்.
ஆரம்ப வாழ்க்கை மற்றும் தொழில்
மார்ச் 1, 1958 இல் பிறந்த கோஸ்வாமி உள்ளூர் பள்ளியில் தனது பள்ளிப் படிப்பை முடித்தார். பின்னர் அசாமின் குவகாத்தியில் உள்ள கலை மற்றும் கைவினை சங்கத்தில் கலை மற்றும் கைவினைப் பிரிவில் இளங்கலைப் பட்டம் பெற்றார்.
10 வயதில், ஸ்ரீமாதா சங்கர்தேவ் என்பவர் நிறுவிய கலைப் பள்ளியில் தனது பயிற்சியைத் தொடங்கினார். கலைஞரும் முகமூடி தயாரிப்பாளருமான இவரது தந்தை ருத்ரகாந்த தேவ கோஸ்வாமியின் வழிகாட்டுதலின் கீழ், சிறு வயதிலிருந்தே தனது கைவினைப்பொருளை மெருகேற்றினார்.
டிப்ருகட் பல்கலைக்கழகம், தேஜ்பூர் பல்கலைக்கழகம், கவுகாத்தி, விவேகானந்த கேந்திரா, புது தில்லி, இந்திரா காந்தி கலாச்சார மையம் மற்றும் சாந்திநிகேதனில் உள்ள விஸ்வபாரதி பல்கலைக்கழகம் உட்பட நாடு முழுவதும் உள்ள பல்வேறு நிறுவனங்களில் மூங்கில்களைப் பயன்படுத்தி முகமூடியைத் தயாரித்த வரலாறு குறித்து கோஸ்வாமி விரிவுரைகளை வழங்கியுள்ளார்.
சான்றுகள்
பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1958 பிறப்புகள்
கரகல்பக்ஸ்தான்
கரகல்பாக்ஸ்தான் (Karakalpakstan, கரகல்பக மொழி : Qaraqalpaqstan / Қарақалпақстан; உசுபேகிய மொழி : Qoraqalpogʻiston), அதிகாரப்பூர்வமாக கரகல்பாக்ஸ்தான் குடியரசு (கரகல்பக மொழி : Qaraqalpaqstan Respublikası / Қарақалпақстан Республикасы; உசுபேகிய மொழி : Qoraqalpogʻiston Respublikasi) என்பது உஸ்பெகிஸ்தானுக்குள் உள்ள ஒரு தன்னாட்சி குடியரசு. இது உஸ்பெகிஸ்தானின் வடமேற்கு முனை முழுவதும் பரவியுள்ளது. இதன் தலைநகரம் நுகஸ் ( Noʻkis / Нөкис  ) ஆகும். கரகல்பாக்ஸ்தான் குடியரசு 160000 km2  பரப்பளவில் உள்ளது. பாரசீக செவ்வியல் இலக்கியங்களில் இப்பகுதி கோட் (کات) என்று அழைக்கப்பட்டாலும், இதன் பகுதி குவாரசமியாவின் பாரம்பரிய நிலப்பகுதிக்கு உட்பட்டது.
நிலவியல்
கரகல்பகஸ்தான் இப்போது பெரும்பாலும் பாலைவனமாக உள்ளது மற்றும் மேற்கு உஸ்பெகிஸ்தானில் ஏரல் கடலுக்கு அருகில், அமு தர்யா வடிநிலத்தில் மிகக் குறைந்த பகுதியில் அமைந்துள்ளது. இதன் பரப்பளவு 164,900  கிமீ² ஆகும். மேலும் இது பாலைவனத்தால் சூழப்பட்டுள்ளது. கிசில்கும் பாலைவனம் கிழக்கே அமைந்துள்ளது மற்றும் காராகும் பாலைவனம் தெற்கே அமைந்துள்ளது. ஒரு பாறை பீடபூமி மேற்கு நோக்கி காசுப்பியன் கடல் வரை நீண்டுள்ளது.
அரசியல்
கரகல்பாக்ஸ்தான் குடியரசு முறையான இறையாண்மையைக் கொண்டுள்ளது. மேலும் உஸ்பெகிஸ்தான் தொடர்பான முடிவுகளில் குடியரசானது வீட்டோ அதிகாரத்தைப் கொண்டுள்ளது. அரசியலமைப்பின் படி, கரகல்பகஸ்தானுக்கும் உஸ்பெகிஸ்தானுக்கும் இடையிலான உறவுகள் " ஒப்பந்தங்களால் கட்டுப்படுத்தப்படுகின்றன" மற்றும் எந்தவொரு சர்ச்சையும் "நல்லிணக்கத்தின் மூலம் தீர்க்கப்படுகின்றன". பிரிந்து போவதற்கான எந்தவொரு முடிவும் உஸ்பெகிஸ்தானின் சட்டமன்றத்தின் வீட்டோ அதிகாரத்தால் பிரிவினை உரிமை மட்டுப்படுத்தப்பட்டுள்ளது. பிரிவு 74, அத்தியாயம் XVII, உஸ்பெகிஸ்தானின் அரசியலமைப்பு, பின்வருமாறு கூறுகிறது:   "கரகல்பாக்ஸ்தான் குடியரசுக்கு உஸ்பெகிஸ்தான் குடியரசிலிருந்து இருந்து பிரிந்து செல்வதற்கான உரிமையானது கராகல்பாக்ஸ்தான் குடியரசால் நடைபெறும் நாடு தழுவிய வாக்கெடுப்பின் அடிப்படையில் இருக்கும்."
மக்கள்வகைப்பாடு
கரகல்பாக்ஸ்தானின் மக்கள் தொகை சுமார் 1.7 மில்லியனாக இருக்கும் என்று மதிப்பிடப்பட்டுள்ளது, 2007 ஆம் ஆண்டில் சுமார் 400,000 மக்கள் கரகல்பக் இனக்குழுவினரும், 400,000 பேர் உஸ்பெக்கியர்களும், 300,000 பேர் கஜகர்களும் என்று மதிப்பிடப்பட்டுள்ளது. கரகல்பக் என்ற பெயரானது "கருப்பு தொப்பி" என்று பொருள்படும், ஆனால் கரகல்பக் கலாச்சாரம் சோவியத்மயமாக்கலினால் பெரிதும் பாதிக்கப்பட்டது. கருப்பு தொப்பி என்பதன் அசல் பொருள் இப்போது தெரியவில்லை  . கரகல்பக மொழி உசுபேகிய மொழியை விட காசாக்கு மொழியுடன் நெருக்கமாக கருதப்படுகிறது. இந்த மொழி சோவியத் காலங்களில் மாற்றியமைக்கப்பட்ட சிரிலிக் எழுத்துக்களில் எழுதப்பட்டது மற்றும் 1996 முதல் லத்தீன் எழுத்துக்களில் எழுதப்படுகிறது.
2017 இல் மக்கள் தொகை 1.8 மில்லியனாக வளர்ந்தது. பிறப்பு வீதம் 2.19%: ஏறக்குறைய 39,400 குழந்தைகள் 2017 இல் பிறந்தனர். இதே காலகட்டத்தில் கிட்டத்தட்ட 8,400 பேர் இறந்தனர். இறப்பு வீதம் 0.47%. இயற்கைப் பிறப்பு விகிதம் 31,000, அல்லது 1.72%.
சராசரி வயது 2017 இல் 27.7 வயதாக இருந்தது, இது உஸ்பெகிஸ்தானின் மற்ற பகுதிகளை விட இளையது (நாடு முழுவதும் சராசரி வயது 28.5). ஆண்கள் 27.1 வயது, பெண்கள் 28.2 வயது.
தலைநகர் நுகுஸைத் தவிர, பெரிய நகரங்களாக சோஜெலி (சிரிலிக்: Ходжейли), டாக்ஸியோடோஷ் (Тахиаташ), ஷிம்பாய் (Шымбай), கொனிராட் (Қоңырат) மற்றும் மொய்னாக் (Муйнак) ஆகியன உள்ளன. முன்னர் ஏரல் கடலில் இருந்த மொய்னாக் துறைமுகம் இப்போது நாசாவின் கூற்றின்படி தற்போது முற்றிலும் வறண்டுவிட்டது.
குறிப்புகள்
பகுப்பு:உசுபெக்கிசுத்தான்
உசேன் சிர்ரி பாஷா
உசேன் சிர்ரி பாஷா (Hussein Serry Pasha) (1894-1960) என்பவர் ஒரு எகிப்திய அரசியல்வாதியாவார். இவர் மூன்று தடவை குறுகிய காலத்திற்கு எகிப்தின் 25 வது பிரதமராக பணியாற்றினார். இவர் வெளியுறவு அமைச்சராகவும் பணியாற்றினார்.
குடும்பம்
பொறியாளரும் அமைச்சருமான இஸ்மாயில் சிர்ரி பாஷா என்பவரின் மகனாகப் பிறந்தார்.
பிரதமர்
இவர் முதன்முதலில் 1940 முதல் 1942 வரை பிரதமராக பணியாற்றினா. இரண்டாம் உலகப் போரில் எகிப்தின் மேற்கு பாலைவனத்தில் அச்சு மற்றும் நேச நாட்டு மோதலின் உயரம், இது இரண்டாம் அலமெய்ன் போரில் முடிந்தது.
பிப்ரவரி 1941 இல், ஆஸ்திரேலியாவின் பிரதமர் ராபர்ட் மென்ஸீஸ் கெய்ரோவுக்கு வந்து இவரைச் சந்தித்தார். 1967 இல் எழுதுகையில், "அரசியல் பிரச்சினைகள் பரந்த உலகம் முழுவதும் ஒரே மாதிரியானவை என்பதை நாங்கள் கண்டறிந்தோம், அவற்றைப் பற்றி சிரித்தோம்." பின்னர் அவர் எழுதினார், "ஒரு பெரிய பிரதம மந்திரி மிகவும் ஏழ்மையான ஒரு மன்னனின் கீழ் பணியாற்ற வேண்டியிருந்தது. சிர்ரி பாஷா ... ஒரு நல்ல நிர்வாகி, முற்றிலும் நேர்மையானவர். "
அடுத்து இவர், 1949 சூலை முதல் 1950 சனவரி வரை பிரதமராக பணியாற்றினார். இவரது இறுதி பதவிக்காலம் 1952 சூலையில் மூன்று வாரங்கள் இருந்தது. இது ஒரு அரசியல் நெருக்கடிக்கு மத்தியில் 1952 எகிப்தியப் புரட்சி மற்றும் மன்னர் பாரூக் பதவி நீக்க காலமாகும்.
மேற்கோள்கள்
பகுப்பு:எகிப்தின் வரலாறு பகுப்பு:எகிப்திய அரசியல்வாதிகள்
சிலைமான்
சிலைமான் (Silaiman) தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், சிலைமான் ஊராட்சியில் அமைந்துள்ளது. சிலைமான், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.
மதுரை – இராமேஸ்வரம் செல்லும் தேசிய நெடுஞ்சாலையில், வண்டியூர் மாரியம்மன் தெப்பக்குளத்திற்கு கிழக்கில் 6 கிமீ தொலைவில், வைகை ஆற்றின் கரையில் உள்ளது. இதன் அஞ்சல் சுட்டு எண் 625201 ஆகும். இதன் அருகமைந்த நகரம் மதுரை ஆகும்.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,681 வீடுகள் கொண்ட சிலைமான் சிற்றூரின் மொத்த மக்கள்தொகை 6,436 ஆகும். அதில் ஆண்கள் 3,274; பெண்கள் 3,162 ஆக உள்ளனர். ஆறு வயதிற்குட்பட்ட குழந்தைகள் 655 ஆக உள்ளனர். சிலைமானின் சராசரி எழுத்தறிவு 88.96% ஆகும். மக்கள்தொகையில் இந்துக்கள் 76.49% ஆகவும்; இசுலாமியர்கள் 22.45% ஆகவும்; கிறித்தவர்கள் 1.06% ஆகவும் உள்ளது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
கரி ஆனந்தசங்கரி
கரி ஆனந்தசங்கரி (Gary Anandasangaree) என அழைக்கப்படும் சத்தியசங்கரி ஆனந்தசங்கரி கனடிய அரசியல்வாதியும், லிபரல் கட்சி உறுப்பினரும், மனித உரிமை வழக்கறிஞரும், கனடிய அமைச்சரும் ஆவார். இலங்கைத் தமிழரான இவர் 2015 அக்டோபர் 19 இல் நடைபெற்ற பொதுத் தேர்தலில் லிபரல் கட்சியின் சார்பில் இசுக்கார்பரோ-ரூச் பார்க் தொகுதியில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2023 சூலை 26 முதல் இவர் முடிக்குரியோர்-பூர்வகுடியினர் உறவுகளுக்கான அமைச்சராக உள்ளார்.
கரி இலங்கையின் முன்னாள் நாடாளுமன்ற உறுப்பினரும் தமிழர் விடுதலைக் கூட்டணியின் தலைவருமான வீ. ஆனந்தசங்கரியின் இரண்டாவது மகன் ஆவார். இலங்கையில் பிறந்த இவர் தனது 10வது அகவையில் 1983 இல் தனது தாயாருடன் கனடாவிற்குப் புலம்பெயர்ந்தார். ரொறன்ரோவில் உள்ள ஓஸ்குட் ஹால் சட்டப் பள்ளியில் சட்டம் பயின்று 2006 இல் பட்டம் பெற்றார். பின்னர் ரொறன்ரோவில் வழக்கறிஞராகப் பணியாற்றினார். கனடிய லிபரல் கட்சியில் இணைந்து அரசியலில் நுழைந்தார். புதிதாக உருவாக்கப்பட்ட இசுக்கார்பரோ-ரூச் பார்க் தொகுதியில் அக்கட்சியின் சார்பில் போட்டியிட்டு அவரை எதிர்த்து போட்டியிட்ட பழைமைவாதக் கட்சியின் வேட்பாளரைத் தோற்கடித்து நாடாளுமன்றம் சென்றார்.
குடும்பம்
கரி ஆனந்தசங்கரி ஹரிணி சிவலிங்கம் என்பவரைத் திருமணம் செய்துள்ளார். இவர்களுக்கு பைரவி, சகானா என இரண்டு பெண் பிள்ளைகள் உள்ளனர்.
விருதுகள்
கரி ஆனந்தசங்கரி இரண்டாம் எலிசபெத் மகாராணியின் வைர விழா மற்றும் பொன் விழா விருதுகளைப் பெற்றிருக்கிறார்.
மேற்கோள்கள்
பகுப்பு:வாழும் நபர்கள் பகுப்பு:கனடிய அரசியல்வாதிகள் பகுப்பு:கனேடியத் தமிழ் அரசியல்வாதிகள் பகுப்பு:தமிழ் வழக்கறிஞர்கள்
இந்தியக் காப்பீடு ஒழுங்காற்று மற்றும் வளர்ச்சி முகமை
இந்தியக் காப்பீடு ஒழுங்காற்று மற்றும் வளர்ச்சி முகமை (ஐஆர்டிஏ) (Insurance Regulatory and Development Authority of India (IRDA), சட்டபூர்வமான தலைமை அமைப்பாகும். இந்தியாவில் காப்பீட்டுத் தொழிலை ஒழுங்குபடுத்தல் மற்றும் மேம்படுத்தலே இதன் முக்கிய பணியாகும். இந்தியக் காப்பீடு ஒழுங்காற்று மற்றும் மேம்படுத்தும் சட்டம், 1999இன் படி இவ்வமைப்பு செயல்படுகிறது. ஐஏர்டிஏ அமைப்பின் தலைமயகம் ஹைதராபாத்தில் அமைந்துள்ளது. காப்பீட்டுத் துறையில் அன்னிய நேரடி முதலீட்டை 26விழுக்காட்டிலிருந்து 49விழுக்காடாக உயர்த்த ஐஆர்டிஏ பாடுபடுகிறது..
நோக்கம்
காப்பீட்டு நிறுவனங்களில் காப்புறுதி கட்டணம் செலுத்திய பாலிசிதாரர்களின் உரிமைகளைப் பாதுகாக்கவும், காப்பீட்டு தொழில் நிறுவனங்களுக்குத் தொழில் தொடங்கும் உரிமைகள் வழங்கவும், கண்காணிக்கவும் ஐஆர்டிஏ செயல்படுகிறது.
அமைப்பு
காப்பீடு மேம்பாட்டு மற்றும் வளர்ச்சி முகமை, பத்து உறுப்பினர்கள் கொண்ட தலைமை அமைப்பாகும். அனைத்து உறுப்பினர்களும் இந்திய நடுவண் அரசால் நியமிக்கப்படுகின்றனர்.
வெளி இணைப்புகள்
பகுப்பு:இந்திய அரசுத் திட்டங்கள் பகுப்பு:காப்பீடு பகுப்பு:இந்திய ஒழுங்குமுறை அமைப்புகள்
தொல்காப்பிய அகத்தியம் உடையார்
அகத்தியர், தொல்காப்பியர் ஆகியோர் தமிழுக்கு இலக்கணம் செய்த புலவர்கள். இவர்களைப் போலவே தொல்காப்பிய அகத்தியம் உடையார் என்னும் புலவரும் இலக்கணம் செய்தவர். யாப்பருங்கலம் நூலின் விருத்தியுரை இவரைக் குறிப்பிட்டு இவரது நூற்பா ஒன்றனை மேம்கோளாகக் காட்டுகிறது.
என்பது இவர் நூற்பா.
புறப்பொருள் வெண்பாமாலை நூல் காட்டும் வெட்சி, கரந்தை, வஞ்சி, காஞ்சி, உழிஞை, நொச்சி, தும்பை - என்னும் ஏழு திணைகளும் புறத்திணைகள். இவற்றை அடுத்து அந்த நூலில் காட்டப்பட்டுள்ள வாகைத்திணை, பாடாண் திணை, பொதுவியல் திணை ஆகிய மூன்று திணைகளை இந்த நூற்பா புறப்புறம் என்று பிரித்துக் காட்டுகிறது.
தொல்காப்பியத்தில் இத்தகைய பாகுபாடு இல்லை. எனவே இந்தத் தொல்காப்பிய அகத்தியம் உடையார் காலம் புறப்பொருள் வெண்பாமாலை காலத்துக்குப் பிற்பட்டது.
மேற்கோள்
பகுப்பு:இலக்கண நூல்கள்
இந்து மெய்யியல்
இந்து மெய்யியல் பாரம்பரியமாக ஆறு ஆஸ்தீக சிந்தனைப் போதனைகளினால் (आस्तिक "வைதீகம்") அல்லது தரிசனங்களினால் ("நோக்கு") பிரிக்கப்பட்டுள்ளன. ஏனைய நான்கு நாஸ்தீகப் போதனைகளும் ("வைதீகமற்றது") வேதத்தின் மீது சார்ந்திப்பதில்லை. ஆஸ்தீகப் போதனைகள் ஆறும் பின்வருமாறு:
நான்கு நாஸ்தீகப் போதனைகள்:
ஆயினும், வித்யாரன்யா போன்ற மத்திய கால மெய்யியலாளர்கள் இந்திய மெய்யியலை சைவ, பாணினி, இரசேஸ்வரம் ஆகிய சிந்தனைகள் உட்பட்டவற்றுடனும் மூன்று தேவப் போதனைகளான அத்வைதம், விசிட்டாத்துவைதம், துவைதம் என்பவற்றுடனும் வெவ்வேறாக பதினாறு போதனைகளாகப் பிரிக்கின்றனர்.
இந்து மத வரலாற்றில், ஆறு வைதீக போதனைகளின் வேறுபாட்டுகள் இந்து மதத்தின் "பொற்காலம்" எனப்பட்ட குப்தப் பேரரசு காலத்தில் இருந்தது. வைசேடிகம் மற்றும் மீமாம்சம் என்பனவற்றின் மறைவுடன், வேதாந்தத்தின் பலதரப்பட்ட உப போதனைகள் சமயமத்துக்குரிய மெய்யியலில் பிரதான பிரிவுகளாக ஆதிக்கத்துடன் எழுச்சியுற, மத்திய காலத்தின் பிற்பகுதியில் இது உபயோகமற்றதாக மாறியது. நியாய தத்துவம் 17 ஆம் நூற்றாண்டு வரை புதிய நியாய தத்துவமாக நிலவியபோது, சாங்கியம் தனியான போதனையாக இருக்கும் நிலையை படிப்படியாக இழந்தது, அதேவேளை இதன் கொள்கை யோகா, வேதாந்தம் என்பவற்றுள் உள்வாங்கப்பட்டது. சீக்கியமும்கூட இந்து சமயத்திலிருந்து வளர்ந்தது. ஏனென்றால் இவை இரண்டும் இந்திய துணைக்கண்டத்தில் உருவாக்கப்பட்டதுடன், சீக்கிய உருவாக்குனர்கள் இந்து சமயக் குடும்பங்களிலும், இந்தியாவில் பஞ்சாப் பகுதியின் இந்து சாதிகளிலும் பிறந்தனர். இவ்வாறு சீக்கியம் இந்து கலாச்சார, அரசியல் மூலத்தில் தோன்றியவாறு, சமணமும் பெளத்தமும் இதற்கு முன் உருவாகின.
வெளி இணைப்புக்கள்
பகுப்பு:சமயத்துக்குரிய மெய்யியல் பகுப்பு:இந்து மெய்யியல் பகுப்பு:இந்து சமயம் பகுப்பு:இந்திய மெய்யியல் பகுப்பு:இந்துத் தத்துவங்கள்
சரண்
சரண் (Charan) என்பது தெற்கு ஆசியாவில் இந்தியாவின் ராஜஸ்தான் மற்றும் குசராத்து மாநிலங்களிலும், பாக்கித்தானின் சிந்து மாகாணம், பலூசிஸ்தான் ஆகிய பகுதிகளில் பூர்வீகமாக வசிக்கும் ஒரு சாதியாகும். இவர்கள் வரலாற்று ரீதியாக, பார்ப்பனர்கள், கவிஞர்கள், வரலாற்றாளர்கள், கால்நடை வளர்ப்போர், உழவர்கள், நிர்வாகிகள், சாகிர்தார்கள், போர்வீரர்கள் மற்றும் சிலர் வணிகர்களாகவும் பல்வேறு தொழில்களில் ஈடுபட்டுள்ளனர். *
கவிஞர்கள் மற்றும் வரலாற்றாசிரியர்கள்
ராஜஸ்தானி மற்றும் குஜராத்தி இலக்கியங்கள் ஆரம்ப மற்றும் இடைக்கால காலத்திலிருந்து, 19 ஆம் நூற்றாண்டு வரை, முக்கியமாக சரண்களால் இயற்றப்பட்டது. சரண்களுக்கும் ராஜ்புத்திரர்களுக்கும் இடையிலான உறவு வரலாற்றில் ஆழமாக வேரூன்றியுள்ளது. சரண்கள் ராஜபுத்திரர்களுடன் இணைந்து சண்டைகளில் பங்குகொண்டது மட்டுமல்லாமல், சமகால ராஜபுத்திர வாழ்க்கையின் ஒரு பகுதியான பல நிகழ்வுகளுக்கும் அத்தியாயங்களுக்கும் சாட்சிகளாக இருந்தனர். இத்தகைய போர்கள் மற்றும் சம்பவங்களைப் பற்றி இயற்றப்பட்ட கவிதைகள் இரண்டு குணங்களைக் கொண்டிருந்தன: அடிப்படை வரலாற்று உண்மை மற்றும் தெளிவான, யதார்த்தமான மற்றும் சித்திர விளக்கங்கள், குறிப்பாக நாயகர்கள், வீரச் செயல்கள் மற்றும் போர்கள்.
நிர்வாகிகள்
இவர்கள் இராஜபுதனம், சௌராட்டிர நாடு, மால்வா, கச்சு, சிந்து மற்றும் குசராத்து உள்ளிட்ட பல உள்நாட்டு நீதிமன்றங்களில் நிர்வாகிகளாக பணி புரிந்தனர். இவர்கள் பல்வேறு நிர்வாக மற்றும் இராஜதந்திர செயல்பாடுகளில் பணியாற்றினார்கள். சில சமயங்களில் முன்னணி மாநிலப் பிரமுகர்களாக இருந்தனர்.
பத்தொன்பதாம் நூற்றாண்டில், இவை பெரிய மற்றும் சிறிய அதிகாரத்துவ பரம்பரைகளை உருவாக்கியது. அவை அதிகாரப் போராட்டம் மற்றும் சமஸ்தானங்களில் கொள்கை உருவாக்கம் ஆகியவற்றில் குறிப்பிடத்தக்க பங்கைக் கொண்டிருந்தன. பத்தொன்பதாம் நூற்றாண்டு இராஜ்புதன மாநிலங்களில் அரசியல் அதிகாரத்துவத்தில் பதவிகளுக்கு ஆட்சேர்ப்பு சமூகம் மற்றும் அங்கீகரிக்கப்பட்ட மற்றும் நிறுவப்பட்ட பரம்பரையை அடிப்படையாகக் கொண்டது. கல்வியறிவு மற்றும் சேவையின் மரபுகளைக் கொண்ட ஒரு பழங்குடி சமூகமாக சரண் மூத்த கிரீட நியமனங்களில் குறிப்பிடத்தக்க பங்களிப்பை வழங்கினார். அத்தகைய நிர்வாக வகுப்பைச் சேர்ந்த நபர்களுக்கு, அரசுப் பணியின் விளைவாக, சாகிர் மற்றும் நீதிமன்ற மரியாதையும் வழங்கப்பட்டது. இடைக்காலத்தில், ராஜபுத்திரர்கள் மற்றும் பணியாக்களுடன் சரண்கள் சமஸ்தானங்களின் நிர்வாகத்தில் ஆதிக்கம் செலுத்தினர். சரண் அவர்கள் மீது அதிக நம்பிக்கை வைத்த ஆட்சியாளர்களுடன் நெருக்கமான உறவுகளை அனுபவித்தனர்; இதன் விளைவாக, அவர்கள் பிரித்ட்தானியர் ஆட்சிக்கு முந்தைய இடைக்கால இராச்சியங்களில் பெரும்பாலான அரசியல் விஷயங்களில் மத்தியஸ்தர்களின் பாத்திரத்தை வகித்தனர்.
19 மற்றும் 20 ஆம் நூற்றாண்டில் திவான் (பிரதமர்) போன்ற பதவிகளை வகித்த சில முக்கிய சரண் நிர்வாகிகள் உதய்பூர் இராச்சியம் கவிராஜா சியாமல்தாசு, ஜோத்பூர் சமஸ்தானம் கவிராஜா முரார்டன் மற்றும் கிசன்கர் சமஸ்தானம் ராம்நாத்ஜி ரத்னு ஆகியோர் அடங்குவர். சீகரின் ரத்னு குடும்பம், சீகர், இதர், கிசன்கர் மற்றும் ஜாலவர் ஆகியவற்றின் திவான்களாக இருந்த அத்தகைய அதிகாரத்துவ பரம்பரையை உருவாக்கியது.
வணிகர்களாக
"குடியேற்றத்திற்கு முந்தைய காலத்தில் இராஜபுதனம், மால்வா மற்றும் குசராத்தைச் சுற்றியுள்ள பகுதிகளில் சுங்க வரி செலுத்துவதில் இருந்து விலக்கு அளிக்கப்பட்டதால், இவர்கள் தங்கள் நிலையைப் பயன்படுத்திக் கொண்டனர்."தண்டனையின்றி பல்வேறு மாநிலங்களுக்கு இடையே சரக்குகளை ஏற்றிச் செல்வதற்கும், ஏராளமான மாடுகளை பார விலங்குகளாகப் பயன்படுத்துவதன் மூலமும் சரண்களால் "வடமேற்கு இந்தியாவில் வணிகத்தின் ஏகபோகத்தை " நிறுவ முடிந்தது. பல சரண்கள் பணக்கார வணிகர்களாகவும், பணம் கொடுப்பவர்களாகவும் மாறியதாக கூறப்படுகிறது. அவர்களின் சரக்கு வாகனங்கள் கொள்ளைக்காரர்களுக்கு எதிராக காப்பீடு செய்யப்பட்டதாக கருதப்பட்டது. ராஜஸ்தானில் கச்சேல சரண்கள் வணிகர்களாக சிறந்து விளங்கினர்.
சரண் வணிகர்கள் பெரிய காளைகளை வடக்கே மார்வார் மற்றும் இந்துஸ்தான், கிழக்கே குசராத்து வழியாக மால்வாவிற்கும் கொண்டு சென்றனர். அவர்கள் தந்தம், தென்னை, படிகாரம் மற்றும் உலர் பேரீச்சை உள்ளிட்ட பல்வேறு பொருட்களை வர்த்தகம் செய்தனர். அவை கச்சுவிலிருந்து மார்வார் மற்றும் இந்துஸ்தானில் இருந்து மக்காச்சோளம் மற்றும் புகையிலையை கொண்டு வந்தன. ஆப்பிரிக்காவிலிருந்து குசராத்திலுள்ள மாண்டவிக்கு கொண்டு வரப்பட்ட தந்தங்கள், தானியங்கள் மற்றும் கரடுமுரடான துணிதுகளுக்கு ஈடாக சரண் வணிகர்களால் வாங்கப்பட்டன. அங்கிருந்து மார்வாரில் விற்பனை செய்ய தந்தங்களை கொண்டு சென்றனர்.
பதினேழாம் மற்றும் பதினெட்டாம் நூற்றாண்டுகளின் பிற்பகுதியில், இவர்கள் முகலாயர், ராஜ்புத் மற்றும் பிற பிரிவுகளின் போரிடும் படைகளுக்கு பொருட்கள் மற்றும் ஆயுதங்களை வழங்குவதில் பெரும் பங்கு வகித்தனர். பஞ்சாப் முதல் மகாராட்டிரம் வரையிலான சந்தைகளில் இவர்கள் தங்கள் பொருட்களை விற்றனர்.
வணிக வர்த்தகத்தின் பாதுகாவலர்கள்
மால்புரா, பாலி, சோஜாத், அஜ்மீர், மற்றும் பில்வாரா ஆகிய முக்கிய மையங்களில் பாதுகாவலர்களாக செயல்பட்டதன் மூலம் சரண்கள் "பொருட்களை சிறந்த முறையில் கொண்டு செல்பவர்கள்" என்று விவரிக்கப்பட்டனர். ராஜஸ்தான், குசராத்து, மற்றும் மால்வா (மத்தியப் பிரதேசம்) முழுவதும் சரண்கள் பயணம் முழுவதும் வணிக வணிகத்தின் பாதுகாவலர்களாக செயல்பட்டனர். வணிகப் பாதை சுய்காம் ( குசராத்து ), சஞ்சோர், பின்மால், ஜலோர் வழியாக பாலி வரை இருந்தது. ஒரு சரணின் தடையின்மை மற்றும் வணிகப் பாதைகள் பற்றிய அவர்களின் அறிவு அவர்களை சிறந்த வணிக பாதுகாவலர்களாக வேறுபடுத்தியது. குதிரைகள், ஒட்டகங்கள் மற்றும் காளை மாடுகளின் வாகனங்கள் பல்வேறு விளை பொருட்களை சுமந்து கொண்டு பாலைவனம் மற்றும் காடுகள் நிறைந்த மலைகள் வழியாக சென்றன. அவை எப்போதும் கொள்ளைக்காரர்கள் மற்றும் கொள்ளையர்களின் அச்சுறுத்தலுக்கு உட்பட்டேயிருந்தன. சரண்கள் அவற்றின் பாதுகாவலர்களாக செயல்பட்டனர். வாகனக்களின் பாதுகாவலர்களாக, சரண்கள் கொள்ளைக்காரர்களின் முயற்சிகளை முறியடித்தனர்.
குதிரை வியாபாரம்
குதிரை வியாபாரம் சரண்களின் முக்கிய தொழில்களில் ஒன்றாகும். கச்சேலா சரண்கள் ( கச்சு & சிந்துவிலிருந்து ) மற்றும் சோரத்தியா சரண்கள் ( கத்தியவாரிலிருந்து ) போன்ற சில சரண் துணைக் குழுக்கள் வரலாற்று ரீதியாக குதிரை வளர்ப்பு மற்றும் வர்த்தகத்தில் ஈடுபட்டுள்ளன. குதிரைகளின் பொதுவான தொடர்பு சரண்களுக்கும் கதி பழங்குடியினருக்கும் இடையே பிணைப்புக்கு வழிவகுத்தது. சில குசேல சரண்கள் மேற்கு ராஜஸ்தானில் உள்ள மல்லாணியை ( பார்மேர், ராஜஸ்தான்) சுற்றி குடியேறினர். இது குதிரை வளர்ப்பில் குறிப்பிடத்தக்கது. இப்பகுதியைச் சேர்ந்த மார்வாரி குதிரைகள் மல்லாணி குதிரைகள் என்று அழைக்கப்பட்டன. 18 ஆம் நூற்றாண்டில், பிகானேர் இராச்சியத்தில் பெரும்பாலான குதிரை வர்த்தக வணிகம் ஆப்கானியர்கள் தவிர சரண்களால் கட்டுப்படுத்தப்பட்டது. சரண் குதிரை வியாபாரிகள் மிகவும் நல்ல வலைப்பின்னல்களைக் கொண்டிருந்தனர். குதிரை வியாபாரம் செய்யும் சரண்களின் செல்வாக்கின் மற்றொரு உதாரணத்தில், கச்சேலா துணைக்குழுவைச் சேர்ந்த ஒரு சரண், நாத சம்பிரதயத்தின் பிரிவுத் தலைவரின் அனுசரணையில் மார்வார் ஆட்சியாளர் மகாராஜா தகாத் சிங்கின் அரசவைக்கு வந்து, தனது 10 குதிரைகளை சந்தைப்படுத்தினார். இது ஆட்சியாளரால் நேரடியாக வாங்கப்பட்டது.
சமூகக் கட்டமைப்பு
சமூகத்தின் பெரும் பகுதியினரால் சாதியைச் சேர்ந்தவர்கள் தெய்வீகமாகக் கருதப்படுகிறார்கள். கத்ரிகள் மற்றும் ஆயுதங்களை வழங்குபவர்கள் என்றும் அறியப்படுகிறார்கள்.
அபினி பயன்பாடு
சரண்கள் அபினி நுகர்வுகளை அனுபவித்தனர். இந்த நடைமுறைகள் இந்த பிராந்தியத்தின் ராஜபுத்திரர்களிடையே இன்றும் பிரபலமாக உள்ளன. முக்கியமான விழாக்கள் மற்றும் சமூகக் கூட்டங்களுக்கு சரண்களால் அபினி பயன்படுத்துவது அவசியம் என்று கருதப்பட்டது. திருமணங்களில், மணமகனும், மணமகளும் தங்கள் உறவினர்கள் முன்னிலையில் ஒன்றாக அபினி எடுத்துக்கொள்வார்கள். நிச்சயதார்த்தம், திருமணம், ஆண் குழந்தை பிறப்பு, தாடியை பிரித்தல், நல்லிணக்கம், மருமகன் வருகை, மரணத்திற்குப் பிறகு, ' அகாதிஜ் ' போன்ற திருவிழாக்களில் அபினி சாப்பிடுவதற்கு ஏற்ற மற்ற சந்தர்ப்பங்களாகும். சௌராட்டிராவில், ஆங்கிலேயர் ஆட்சியின் போது, மொத்த அபினி நுகர்வோரில் பாதி பேர் சரண் மற்றும் ராஜ்புத் சமூகத்தைச் சேர்ந்தவர்கள் என்று கண்டறியப்பட்டது.
இந்திய இலக்கியத்திற்கான பங்களிப்புகள்
இலக்கியத்தின் ஒரு வகையே சரண் இலக்கியம் என்று அழைக்கப்படுகிறது. திங்கல் மொழியும் இலக்கியமும் பெரும்பாலும் இந்த சாதியினால்தான் உள்ளன. ஜாவர்சந்த் மேகானி சரணி சாகித்தியத்தை (இலக்கியம்) பதின்மூன்று துணை வகைகளாகப் பிரிக்கிறார்:
உசாத்துணை
பகுப்பு:இந்திய இனக்குழுக்கள்
2019 துடுப்பாட்ட உலகக்கிண்ண புள்ளிவிவரம்
2019 துடுப்பாட்ட உலகக்கிண்ணத்தின் குறிப்பிடத்தக்க புள்ளிவிவரங்கள் இங்கு தொகுக்கப்பட்டுள்ளன. (முழுமையான பட்டியலன்று)
அண்மைய இற்றை : குழு நிலைப் போட்டிகள் முடிவடைந்த நிலை
ஆட்ட நாயகன் விருது பெற்றவர்கள்
குறிப்பு: மழையின் காரணமாக 11ஆவது, 15ஆவது, 16ஆவது, 18ஆவது ஆட்டங்கள் இரத்து செய்யப்பட்டன.
மேற்கோள்கள்
பகுப்பு:2019 துடுப்பாட்ட உலகக்கிண்ணம்
கிருஷ்ண ஜென்மபூமி
thumb|[[கேசவ தேவ் கோயில்|மதுரா கிருஷ்ணர் கோயில் நுழைவாயில்]] கிருஷ்ண ஜென்மபூமி (Shri Krishna Janmbhoomi), இந்தியாவின் உத்தரப் பிரதேச மாநிலத்தில் மதுரா நகரத்தில், யமுனை ஆற்றாங்கரையில் அமைந்துள்ள கிருட்டிணன் பிறந்த தலமாகும். இது வைணவ சமயத் திருத்தலமாகும். முக்தி தரும் ஏழு இந்து புனித நகரங்களில் இதுவும் ஒன்றாகும்.
மதுராவை ஆண்ட கம்சனின் அரண்மனையின் சிறைச்சாலையில், வசுதேவர் – தேவகி தம்பதியர்க்கு, ஆவணி மாதம், தேய்பிறையின் எட்டாம் நிலையில் (அட்டமி திதி) ரோகிணி நட்சத்தில் எட்டாவது குழந்தையாக கிருஷ்ணர் பிறந்ததாக பாகவத புராணத்தில் கூறப்பட்டுள்ளது.
யது குல கிருஷ்ணர் பிறந்த நாளை கிருஷ்ண ஜெயந்தி எனும் பெயரில் இந்து சமய மக்களால் ஆண்டு தோறும் கொண்டாடப்படுகிறது. கிருஷ்ணர் பிறந்த சிறையின் அறை, கிருஷ்ணர் கோயிலின் கர்ப்பகிரகமாக அமைந்துள்ளது.
கம்சனிடமிருந்து கிருஷ்ணரை காப்பதற்காக, கிருஷ்ணர் பிறந்த இரவில், வசுதேவர் யமுனைக்கு அப்பால் உள்ள பிருந்தாவனத்தில் வாழ்ந்த யாதவ குலத்தினரான நந்தகோபர் - யசோதை தம்பதியரிடம் கிருஷ்ணரை ஒப்படைத்தார்.
கேசவ தேவ் கோயில்
பிற்காலத்தில் கிருஷ்ண ஜென்ம பூமியில் கிருஷ்ணருக்கு கோயில் கட்டப்பட்டது. 17-ஆம் நூற்றாண்டில், முகலாயர் ஆட்சியின் போது, பேரரசர் அவுரங்கசீப்பின் ஆணையின் பேரில் கிருஷ்ணர் பிறந்த சிறைச்சாலைப் பகுதியை தவிர்த்து, இக்கோயில் முழுவதும் இடிக்கப்பட்டு, 1662-ஆம் ஆண்டில்- மதுரா சாகி ஈத்கா மசூதி கட்டப்பட்டது. பின்னர் இந்த மசூதியின் சுவர் பக்கத்தில் இருந்த கிருஷ்ணர் பிறந்த சிறைச்சாலையின் ஒரு பக்கத்தில் புதிய கேசவ தேவ் கோயில் கட்டப்பட்டு, கிருஷ்ணருக்கு அர்ப்பணிக்கப்பட்டது.
மேற்கோள்கள்
பகுப்பு:இந்து தொன்மவியல் பகுப்பு:இந்து புனித நகரங்கள் பகுப்பு:உத்தரப் பிரதேச இந்துக் கோயில்கள் பகுப்பு:கிருட்டிணன் பகுப்பு:மதுரா மாவட்டம்
ஹேமச்சந்திர பருவா
ஹேமச்சந்திர பருவா (Hemchandra Barua) 'ஹேம் பருவா என்றும் அழைக்கப்படும் அசாமைச் சேர்ந்த இவர் ஒரு முக்கிய எழுத்தாளர் ஆவார். 19 ஆம் நூற்றாண்டின் அசாமிய சமூக சீர்திருத்தவாதியான இவர் அசாமின் கோலாகாட் மாவட்டத்தில் உள்ள தேர்கான் பகுதியை சேர்ந்தவர்.
இலக்கியப் பணி
சமசுகிருதத்தை அடிப்படையாகக் கொண்டு முதன்முதலில் அறிமுகப்படுத்தப்பட்ட ஹேம்கோஷ் என்ற முழுமையான அசாமிய அகராதியின் தொகுப்பாளர் ஆவார். இது அசாமிய மொழியின் இரண்டாவது அகராதியாகும். இது 1900 இல் இவர் இறந்த பிறகு கர்னல் கார்டன் என்பவரது உதவியுடன் ஹேமச்சந்திர கோஸ்வாமி என்பவரால் வெளியிடப்பட்டது.
சான்றுகள்
பகுப்பு:இந்திய சமுதாய மறுமலர்ச்சியாளர்கள் பகுப்பு:1897 இறப்புகள் பகுப்பு:1836 பிறப்புகள் பகுப்பு:சிவசாகர் மாவட்ட நபர்கள்
பாசுபத அஸ்திரம்
சொல் இலக்கணம்
ஓரியுரிகள் முதல் பிரம்மன் வரையான தேவர்கள் வரை அனைவரையும் பசு என்கிறது சைவ சமயம். பசுக்களின் தேவனாக சிவபெருமான் இருப்பதால் அவரை பசுபதி என்று அழைக்கின்றனர். பசுபதிநாதரின் ஆயுதம் என்பதால் பாசுபதம் என்று அழைக்கிப்படுகிறது.
ஆயுதத்தின் குணங்கள்
பாசுபத அஸ்திரத்தினை எதிரிகள் மீது ஏவினால் அவரை விட பத்து மடங்கு பலமுள்ள ஒருவர் தோன்றி அவரை அழிப்பார். ஒரு படையின் மீது ஏவினால் படையுள்ளோர் போல பலம்வாய்ந்த எதிர் படை தோன்றி அனைவரையும் அழிக்கும்.
பாசுபத தேவை
பாரதப் போரின் போது பாண்டவர்கள் கௌரவர்களை வெல்வதற்கு, அர்ஜூனன் பாசுபத அஸ்திரத்தினை பெற வேண்டியது அவசியம் என கண்ணன் கருதினார். அதனால் அர்ஜூனனை தவமியற்ற கானகத்திற்கு அனுப்பினார்.
அர்ஜூனன் தவம்
கானகத்தில் அர்ஜூனன் சிவபெருமானை நோக்கி தவமிருந்தார். கடுமையான தவத்தில் இருக்கும் அர்ஜூனை இந்திரன் பல வழிகளிலும் தொந்தரவு செய்தார். இந்திரனின் கட்டளைப் படி ரம்பை, ஊர்வசி போன்ற அரம்பையர்கள் அர்ஜூனனுக்கு தொந்தரவு தந்தார். ஆனால் அர்ஜூனன் கடுமையாக தவம் இருந்தார். அர்ஜூனனின் தவ வலிமை கண்டு இந்திரன் விலகினார்.
அர்ஜூனன் தபசு
thumb|வலது|அர்ஜூன தபசு குறித்தான ஓவியம் அர்ஜூனன் பாசுபத அஸ்திரம் பெறுவதற்காக சிவபெருமானை நோக்கி தவமிருப்பது அர்ஜூனன் தபசு எனப்படுகிறது. தமிழ்நாட்டில் சேத்துப்பட்டு அருகே மேல்நந்தியப்பட்டி என்ற கிராமத்தில் உள்ள திரௌபதியம்மன் கோயிலில் அர்ஜூனன் தபசு விழாவாகக் கொண்டாடப்படுகிறது. இதற்காக அர்ஜூனன் தபசு மரம் நடப்படுகிறது. அர்ஜூனன் போல வேடமணிந்த நாடக நடிகர் சிவபெருமானை நோக்கி தவமிருக்க மரத்தில் ஏறுகிறார். மரத்தில் ஏறி தவம் புரிந்து சிவபெருமானிடம் அஸ்திரம் பெறுகிறார். தவசு மரத்தின் அருகே குழந்தை வரம் வேண்டி, வழிபடுகின்ற பக்தர்களுக்கு பிரசாதம் வழங்குகிறார்.
கோவில்கள்
பாசுபத அஸ்திரத்தினைப் பெற அர்ஜூனன் தவம் மேற்கொண்ட தளமாக பல்வேறு இடங்கள் சுட்டிக் காட்டப்படுகின்றன.
வெளி இணைப்புகள்
பகுப்பு:இந்து தொன்மவியல் ஆயுதங்கள்
சாலைஅகரம்
சாலைஅகரம் (Salaiagaram) இந்தியாவின் தென்மாநிலங்களுள் ஒன்றான தமிழ்நாட்டின், விழுப்புரம் மாவட்டத்தில் கோலியனூர் ஒன்றியத்தில் உள்ள சாலைஅகரம் ஊராட்சியிலுள்ள ஒரு சிற்றூர் ஆகும். இவ்வூர் விழுப்புரம்-பாண்டிச்சேரி தேசிய நெடுஞ்சாலைக்கு அருகில் அமைந்துள்ளது. சாலைக்கு வெகு அருகிலேயே இக்கிராமம் அமைந்திருப்பதால்தான் சாலைஅகரம் என்று அழைக்கப்படுகிறது. அருகில் உள்ள தேவநாதசாமி நகர், இந்திரா நகர் ஆகிய பகுதிகளும் சாலைஅகரம் ஊராட்சிக்கு உட்பட்ட பகுதிகளே ஆகும்.
கல்வி
இக்கிராமத்தில் ஊராட்சி ஒன்றிய நடுநிலைப்பள்ளியொன்று அமைந்துள்ளது.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
முதனெடுங்கோடு
முதனெடுங்கோடு அல்லது முதன்மை நெடுங்கோடு (prime meridian) புவியியல் ஆள்கூற்று முறையில் 0°ஆக வரையறுக்கப்பட்டுள்ள நிலநிரைக்கோடு ஆகும். இதற்கு நேரெதிராக 180வது நிரைக்கோடு அமைந்துள்ளது. இவை இரண்டும் இணைந்து 360°-பாகைகள் கொண்ட பெரு வட்டத்தை முழுமையாக்குகின்றன. இந்தப் பெருவட்டம் புவியின் கோளத்தை இரண்டு அரைக்கோளங்களாகப் பிரிக்கின்றன. ஒரு வரையறுக்கப்பட்ட முதனெடுங்கோட்டிலிருந்து கிழக்கிலிருந்து மேற்காகச் சென்றால் இந்த அரைக்கோளங்களை கிழக்கு அரைக்கோளம் என்றும் மேற்கு அரைக்கோளம் என்றும் பிரிக்கலாம்.
thumb|right|1595ஆம் ஆண்டு மெர்கேடர் வடிவமைத்த நிலப்படத்தில் (அட்லாசு காசுமோகிராபிகே) [[அத்திலாந்திக்குப் பெருங்கடல்|அத்திலாந்திக்குப் பெருங்கடலில் உள்ள சான்டா மாரியா தீவுகளுக்கு அண்மித்து சென்ற, தற்போதைய 25°மே நெட்டாங்குகளை இணைக்கும் நெடுங்கோட்டை, முதன்மை நெடுங்கோடாக வரையறுத்திருந்தார்; தொடர்புள்ள எதிர்நெட்டாங்கு பேரிங் நீரிணை வழியாகச் சென்றது.]]
இந்த முதன்மை நெடுங்கோடு, நிலநடுக் கோடு போலன்றி முழுதும் தன்னிச்சையானது. சுழற்சி அச்சினாலும் பல மரபுநெறிகளாலும் உலக வரலாற்றில் பல்வேறு மண்டலங்களால் பல்வேறாக வரையறுக்கப்பட்டு வந்துள்ளது. தற்போது மிகவும் பரவலாக பின்பற்றப்படும் நெடுங்கோடு பன்னாட்டு புவிச் சுழற்சி மற்றும் உசாக்குறிப்பு அமைப்புச் சேவையின் உசாக்குறிப்பு நெடுங்கோடாகும். இது 1884இல் பன்னாட்டு சீர்தரமாக தேர்ந்தெடுக்கப்பட்ட கிரீன்விச் நெடுங்கோட்டிலிருந்து சற்றே வேறுபடுகிறது.
வரலாறு
right|thumb|[[தொலெமியின் முதல் முன்மொழிவு, 1300இல் மாக்சிமசு பிளாநூட்சால் மீள வரையப்பட்டது - ஆபிரிக்காவின் கிழக்கே முதன்மை நெடுங்கோடு வரையறுக்கப்பட்டுள்ளது.]]
நெடுங்கோடுகளைக் குறித்த கருதுகோளை அலெக்சாந்திரியாவில் கிரேக்கர் எரடோசுதெனீசும் (c. 276 கிமு – c. 195 கிமு) ரோட்சில் ஹிப்பார்க்கசும் (c. 190 கிமு – c. 120 கிமு) முன்வைத்தனர். இதனை பல நகரங்களுக்குப் பயன்படுத்தியவர் புவியியலாளர் இசுட்ராபோ (64/63 கிமு – c. 24 கிபி) ஆவார். ஆனால் தொலெமி தான் (c. கிபி 90 – c. கிபி 168) முதலில் ஒரேசீராக தனது உலக நிலப்படங்களில் பயன்படுத்தியவராவார்;  தனது ஜியோக்ராபியா என்ற நூலில் ஒரேபோல பயன்படுத்தியுள்ளார்.
அத்திலாந்திக்குத் தீவுகளான "நற்பேறு தீவுகளை" அடிப்படையாக தொலமி பயன்படுத்தினார்; இத்தீவுகள் வழமையாக கேனரி தீவுகளுடன் (13° முதல் 18°மே வரை) தொடர்பு படுத்தப்படுகின்றன. ஆனால் அவரது நிலப்படத்தில் இவை கேப் வெர்டி தீவுகளுள்ள (22° முதல் 25° மே வரை) இடத்தைக் காட்டுகின்றன. இருப்பினும் முதன்மையாக இந்த நெடுங்கோட்டை  ஆப்பிரிக்காவின் மேற்கு முனைக்கு மேற்கில் (17.5° மே) பயன்படுத்தத் துவங்கினர். இதனால் எதிர்ம எண்கள் தவிர்க்கப்பட்டன. தொலமியின் முதன்மை நெடுங்கோடு 18° 40' ஆக வரையறுக்கப்பட்டது. இது தற்போதைய வின்செஸ்டருக்கு மேற்கில் (கிட்டத்தட்ட 20°மே) உள்ளது. அக்காலகட்டத்தில் அந்தந்த நாடுகளில் நிலவு மறைப்புகள் நடைபெற்ற நேரத்தைக் கொண்டு நெடுங்கோடுகள்  முடிவுசெய்யப்பட்டன.
ஏஞ்சலிசு
ஏஞ்சலிசு (Angeles) என்பது பிலிப்பீன்சு நாட்டின் நகரம் ஆகும். இந்த நகரம் பிலிப்பீன்சு நாட்டின் மத்திய லூசோன் பகுதியின் மிகவும் நகரமயமாக்கப்பட்ட நகரமாகும். 2015 ஆம் ஆண்டு மக்கட் தொகை கணக்கெடுப்பின்படி இந்த நகரில் 411,634 மக்கள் வசிக்கின்றனர்.